Adult Swim

Adult Swim (digayakan sebagai [adult swim]) ialah suatu blok rancangan waktu malam berorientasikan dewasa dalam saluran televisyen kabel anak-anak Amerika Syarikat, Cartoon Network. Slot ini disiarkan setiap malam dari jam 9 pagi hingga 6 pagi (Waktu Timur dan Pasifik). Ia mempunyai studio produksi televisyen Williams Street Productions yang juga menerbitkan Toonami serta juga Miguzi.

Siaran ini mula dilancarkan pada tahun 2001 sebagai suatu program alternatif yang mengisi slot waktu malam Cartoon Network ketika penonton sasaran utama Cartoon Network - yakni anak-anak berumur antara 6-15 tahun - biasanya akan tidur. Kebanyakan kandungan umum Adult Swim cenderung bercirikan eksperimental, spontan, penuh satira dan matang dengan animasi yang disengajakan berestetika murah dan surealis. Pada tahun 2005, blok telah diberikan laporan penarafan Nielsen sendiri dari Cartoon Network kerana menyasarkan demografi yang berasingan.

Gambaran umum
Blok ini mempamerkan animasi dan pertunjukan aksi semasa sama ada ia daripada produksi saluran itu sendiri, siri sindikasi sedia ada (misalnya American Dad!, Family Guy dan Bob's Burgers milik Fox), filem pendek, animasi video asal serta siri anime, tanpa atau kurang penapisan. Slot ini sendirinya mempunyai kontrak dengan pelbagai studio yang dikenali untuk produksi mereka dalam komedi aneh dan spontan. Ciri program-program yang dihasilkan untuk slot ini dan disiarkan pada saluran yang diketahui sesuai untuk semua lapisan umum kadangkala menjadi suatu perkara terlalu berkontroversi dan provokatif, namun ada yang melihat pendekatan ini yang mempersoalkan norma masyarakat umum melalui gaya produksi ia sangat dialu-alukan.

Seperti Cartoon Network, jangkauan Adult Swim melalui pelbagai perkhidmatan berjumlah 94 juta isi rumah Amerika.

Lihat juga
 Cartoon Network

Rujukan

Pautan luar

Turner Broadcasting System
Stesen televisyen di Amerika Syarikat